b'\n_START_ARTICLE_\nMihael IX. Paleolog\n_START_SECTION_\n\xc5\xbdivljenje\n_START_PARAGRAPH_\nBil je najstarej\xc5\xa1i sin cesarja Andronika II. Paleologa in Ane Ogrske, h\xc4\x8derke \xc5\xa0tefana V. Ogrskega. _NEWLINE_Za socesarja je bil imenovan leta 1281 in kronan leta 1294. Leta 1302 je bil postavljen na \xc4\x8delo alanskih najemnikov v bojih proti Turkom v Mali Aziji, leta 1304-1305 pa se je ukvarjal  z uporni\xc5\xa1ko Katalonsko dru\xc5\xbebo. Po uspe\xc5\xa1no organiziranem umoru katalonskega poveljnika Rogerja de Flora, je Mihael IX. z bizantinsko vojsko, sestavljeno iz Turkopolov in 5.000-8.000 Alanov napadel Katalonce, ki so prisegli, da bodo ma\xc5\xa1\xc4\x8devali svojega umorjenega komandanta. V bitki pri Aprosu v Trakiji julija 1305 je bila bizantinske vojska zaradi bega Alanov in prebega Turkopolov na nasprotno stran kljub \xc5\xa1tevil\xc4\x8dni premo\xc4\x8di premagana. Mihael je te\xc5\xbeko ranjen oble\xc5\xbeal na boji\xc5\xa1\xc4\x8du. Katalonski vojak  Bernad Ferrer naj bi ga ujel, prebi\xc4\x8dal in mu razrezal obraz._NEWLINE_Po porazu je ponovno posku\xc5\xa1al zaustaviti prodiranje Turkov, vendar je bil v bitki pri Magneziji leta 1310 ponovno pora\xc5\xbeen.\n_START_SECTION_\nSmrt\n_START_PARAGRAPH_\nMihaelovo slabo zdravstveno stanje je \xc5\xa1e poslab\xc5\xa1ala smrt mlaj\xc5\xa1ega sina Manuela na lovu leta 1319. Mihael je zbolel in 12. oktobra 1320 v 43. letu \xc5\xbeivljenja v Solunu umrl in nikoli ni postal samostojen bizantinski cesar. Bil je prvi bizantinski cesar, ki je umrl pred svojim o\xc4\x8detom.'